Mahal na magulang/tagapag-alaga,

Nag-aalok ng suporta ang Departamento ng Edukasyon at Pagsasanay sa mga estudyante sa mga paaralan sa Victoria na naapektuhan ng baha.

Ang mga pamilya na ang bahay at/o mga gamit ay napinsala ng baha ay maaaring maka-access ng tulong para sa bawat estudyante sa kanilang sambahayan upang mapalitan ang mahahalagang mga gamit na pampaaralan, kabilang ang:

* Mga uniporme
* Mga sapatos
* Laptop
* Sisidlan ng laptop (Laptop Sleeve)
* Internet Data Sim
* Pakete ng papel at panulat (stationery)
* Kalkuleytor
* Mga headphone
* Mga bota na pantrabaho
* Kasuotang pantrabaho
* Kasuotang panlangoy at mga aksesorya
* Sunscreen

May makukuhang suporta upang mapalitan ang mga bagay na hanggang $1,200 ang halaga para sa bawat estudyante na naapektuhan ng:

* Kawalan o pinsala sa bahay; at/o
* Kawalan o pinsala sa mga nilalaman/mga gamit

**Paano ang pag-aplay**

Mangyaring kontakin ang hotline ng Departamento ng Edukasyon at Pagsasanay sa 1800 338 663 upang irehistro ang iyong hiling para sa tulong. Bukas ang hotline mula 8.30 ng umaga hanggang 6.00 ng gabi, Lunes hanggang Biyernes. Ibibigay sa mga estudyante ang tulong mula sa pamahalaang Victoria, mga paaralang Katoliko at independiyente.

Bilang bahagi ng proseso sa paghiling, ikaw ay hihilingang magbigay ng sumusunod na impormasyon sa oras ng pagtawag:

* Apelyido ng pamilya
* Mga detalye ng contact ng pamilya, halimbawa, tirahan, telepono, email
* Epekto, halimbawa, kawalan o pinsala sa bahay, nilalaman/mga gamit
* (Mga) pangalan ng paaralan sa Victoria
* Bilang ng mga estudyante sa iyong sambahayan

Ipapadala ng mga kawani ng hotline ang iyong mga detalye ng paghiling sa nauugnay na awtoridad na siyang mag-aasikaso para sa suportang ibibigay sa iyo, sa pamamagitan ng inyong paaralan.

Mangyaring pumunta sa [website ng Departamento ng Edukasyon at Pagsasanay](https://www.vic.gov.au/flood-event-support-children-students-and-families) para sa iba pang mga suporta at impormasyon para sa mga pamilyang naapektuhan ng baha.

May makukuhang mga interpreter para sa mga pamilyang may mga estudyanteng pumapasok sa mga pampamahalaang paaralan sa pamamagitan ng pagtawag sa [131 450](tel:131450).

Sumasainyo

Punong-Guro